Andréi Xepkin
<s>Andréi Xepkin, rođen kao Andrij Ščepkin (ukrajinski: Андрій Щепкін; Zaporožje, 1. svibnja 1965.) je umirovljeni ukrajinsko-španjolski rukometaš i reprezentativac koji je igrao na poziciji pivota te je svojevremeno slovio za jednog od najboljih igrača na svojoj poziciji.</s><s>Karijeru je započeo još za vrijeme Sovjetskog Saveza, a 1991. godine je prešao u španjolski Puleva Maristas.</s><s>Već je 1993. godine potpisao za Barcelonu, za koju je igrao sve do 2005. godine i osvojio seriju naslova.</s><s>Tokom 1997. godine stekao je španjolsko državljanstvo.</s>

<s>Godine 2005. se umirovio, međutim 2007. se ponovo vratio rukometu nakon što ga je THW Kiel pozvao kao zamjenu za ozlijeđenog Marcusa Ahlma.</s><s>U Kielu je igrao do kraja sezone, nakon čega je odigrao još jednu sezonu za Barcelonu prije nego se ponovo povukao u mirovinu.</s>

<s>Na reprezentativnom nivou je isprva nastupao za Sovjetski Savez, a onda i za Ukrajinu, skupivši 161 nastup za te dvije reprezentacije.</s><s>Nakon sticanja španjolskog državljanstva, predstavljao je Španjolsku, s kojom je osvojio olimpijsku broncu te broncu i srebro na EHF Euru.</s><s>Godine 1998. i 2000. je uzastopno biran za najboljeg pivota EHF Eura.</s>

<s>Španski rukometaši
Ukrajinski rukometaši
Sovjetski rukometaši</s>

